open-index/open-wikipedia-markdown huggingface dataset:
Ջոն Մագարո

**Ջոն Ռոբերտ Մագարո** (, ), ամերիկացի դերասան։ Առավել հայտնի է իր դերով «Մի՛ անհետացիր» ֆիլմում, որում նկարահանվել է նաև Ջեյմս Գանդոլֆինին, և որը «Սոպրանոները» հեռուստասերիալի ստեղծողի՝ Դևիդ Չեյզի դեբյուտն է գեղարվեստական կինոյում։

## Կենսագրություն
Մարագոն ծնվել է ԱՄՆ Օհայո նահանգի Ակրոն քաղաքում, Ջեյմս և Վենդի Մարագոների ընտանիքում և մեծացել նրա Մանորո Ֆոլս արվարձանում։ Նրա հայրն ունի իտալական, մայրը՝ հրեական ծագում․ նա դաստիարակվել է որպես հուդայական։ Նրա ծնողները եղել են ուսուցիչներ։ Հաճախելով քաղաքային Սթոու Մանրո Ֆոլս դպրոց՝ նա սկսել է խաղալ տեղի թատրոնում, այդ թվում նաև Քլիվլենդ Փլեյ Հաուսում և Բլոսոմի երաժշտական կենտրոնի Քենթ Սթեյթ Փորթհաուս թատրոնում։ Պատանեկան տարիներին Մագարոն նկարահանվել է հեռուստագովազդում, ստացել է դեր «Փրկարար ծառայություն 911» ֆիլմում։ 2001 թվականին դպրոցն ավարտելուց հետո նա ընդունվել է Փիթսբուրգի Փոյնթ Պարկ համալսարան, որպեսզի դառնա դերասան

Ներկայում Մագարոն ապրում և աշխատում է Նյու Յորքում։ Նրա ամենահայտնի աշխատանքների թվում նշվում են «Խիզախը» (2007) ֆիլմը, որում նկարահանվել են Ջոդի Ֆոսթերն ու Տերենս Հովարդը, HBO-ի «Կամավորները» (2009) ֆիլմը, որում նկարահանվել է նաև Քևին Բեյքոնը և Ուես Քրեյվենի «Վերցրու իմ հոգին» սարսափ ֆիլմը, որում նա կատարել է գլխավոր դեր։ 2016 թվականին Մագարոն կատարել է գլխավոր դերերից մեկը Վուդի Ալլենի «Ճգնաժամ վեց տեսարարններով» մինի սերիալում։

## «Մի՛ անհետացիր»
«Մի՛ անհետացիր» ֆիլմի գործողությունները կատարվում են 1960-ական թվականներին Նյու Ջերսիում և պտտվում են Մագարոյի կերպարի՝ դեռահասների The Twylight Zones (հղում է Ռոդ Սերլինգի «Մթնշաղային գոտի» անթոլոգիային) ռոք խմբի առաջատար կատարողի շուրջը։ Ֆիլմի անվանումը հղում է Բադդի Հոլլիի «Not Fade Away» երգին, որի քավերը հետագայում ձայնագրել է The Rolling Stones խումբը։ Ֆիլմը միավորել է «Սոպրանոնները» հեռուստասերիալի ստեղծող Դևիդ Չեյզին և դերասան Ջեյմս Գանդոլֆինիին (մարմնավորում է Մագարոյի կերպարի հորը) ու Սթիվեն Վան Զանդտին (երաժշտական ղեկավար)։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Ֆուտբոլի Նիդերլանդների Սուպերգավաթ 2013

**Ֆուտբոլի Նիդերլանդների Սուպերգավաթ 2013** (), Նիդերլանդների սուպերգավաթի 24-րդ խաղարկումը, որն անցկացվել է 2013 թվականի հուլիսի 27-ին Ամստերդամի Ամստերդամ Արենա մարզադաշտում, որտեղ միմյանց դեմ մրցում էին առաջնության 2012/13 մրցաշրջանի հաղթող Այաքսը և գավաթակիր ԱԶ֊ն։ Հանդիպման ավելացված ժամանակից հետո 3։2 հաշվով հաղթել է «Այաքսը»։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:2013 ֆուտբոլում
Նինկե վան Հիչտում

**Նինկե վան Հիչտում**   (, իսկական անուն ազգանունը՝ Սյուկե  Մարիա Դիդերիկա Բոկմա դե Բուր, , ), նիդերլանդացի մանկագիր։

1888-1904 թվականներին ամուսնացած է եղել նիդերլանդացի քաղաքական գործիչ, իրավաբան, գրող  Պիտեր Ելլես Տրուլստրայի հետ։

## Կենսագրություն
Նինկե վան Հիչտումն ազգությամբ ֆրիզկա է ։ Ծնվել է 1860 թվականին Նիդերլանդների Նես գյուղում, քահանայի բազմանդամ ընտանիքում։ Դաստիարակվել է աղջիկների գիշերօթիկ դպրոցում։ 1885 թվականին ամուսնացել է։ Ամուսնու հետ միասին եղել է «Frieze» գրական մանկական ամսագրի համահիմնադիրը, որը նրանք հրատարակել են իրենց միջոցների հաշվին։

Առաջին անգամ տպագրվել է 1887 թվականին։  Գրել է հոլանդերեն և մայրենի ֆրիզ լեզվով։ Բազմաթիվ մանկա-պատանեկան գրքերի և հեքիաթների հեղինակ է, որոնք թարգմանվել և հրատարակվել են Անգլիայում, ԽՍՀՄ-ում, ԱՄՆ-ում, Շվեդիայում, Չեխիայում, Ճապոնիայում և այլ երկրներում։  
        
Ներկայումս Նիդերլանդներում ստեղծվել է Նինկե վան Հիչտումի անվան գրական մրցանակ։ 2001 թվականին  Նինկե վան Հիչտումի կյանքի մասին ֆիլմ է նկարահանվել։

## Ընտրյալ ստեղծագործություններ
* 1887 թ.՝ Teltsjes yn skimerjoun
* 1897 թ.՝ Sip-su, «de knappe jongen»
* 1898 թ.՝ Uit verre landen
* 1898 թ.՝ De geschiedenis van den kleinen Eskimo Kudlago
* 1899 թ.՝ Hoe een kleine Kafferjongen page bij de koning werd
* 1900 թ.՝ Oehoehoe in de wildernis
* 1901 թ.՝ Een Kafferse heldin
* 1903 թ.՝ Afke’s Tiental
* 1905 թ.՝ Friesche schetsen
* 1905 թ.՝ Het apenboek
* 1908 թ.՝ Der wier ris in âld wyfke
* 1908 թ.՝ Er was eens een oud vrouwtje
* 1911 թ.՝ Moeders vertellingen
* 1911 թ.՝ Kajakmannen, Groenlandsche avonturen
* 1913 թ.՝ Oude en nieuwe verhalen
* 1918 թ.՝ De tooverhoed*
* 1920 թ.՝ Gouden sprookjes van gebrs. Grimm*
* 1921 թ.՝ Vertellingen uit de Duizend en één nacht
* 1922 թ.՝ Het groot vertelselboek
* 1923 թ.՝ Het leven en de wonderbare lotgevallen van Robinson Crusoë
* 1924 թ.՝ Jetse, een Friesche vertelling
* 1924 թ.՝ De verstandige poedel
* 1929 թ.՝ Winnie de Poeh, voor Nederlandse kinderen naverteld door Nienke van Hichtum
* 1930 թ.՝ De prinses op de erwt
* 1932 թ.՝ Jelle van Sipke-Froukjes
* 1932 թ.՝ Oom Remus vertelt sprookjes van de oude plantage aan den kleinen jongen.
* 1933 թ.՝ Russische sprookjes
* 1936 թ.՝ Schimmels voor de koets of … vlooien voor de koekepan?
* 1937 թ.՝ Drie van de oude plaats
* 1937 թ.՝ Oude bekenden
* 1939 թ.՝ Nienke van Hichtum vertelt weer
* 1939 թ.՝ De jonge priiskeatser. Friese versie van Jelle van Sipke-Froukjes
* 1948 թ.՝ Geplukte bloemetjes, een bundel heel kleine verhaaltjes
* 1950 թ.՝ Bewerkt als Jonge Jaike fan it Aldhiem
* 1957 թ.՝ Heruitgegeven als De tsien fan Martens Afke
* 2003 թ.՝ Heruitgegeven als Alde kunde, in mearkeboek

## Ծանոթագրություններ

## Արտաքին հղումներ
* Bokma de Boer, Sjoukje Maria Diderika

Կատեգորիա:20-րդ դարի կին գրողներ
Կատեգորիա:20-րդ դարի հոլանդացի գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Կին մանկագիրներ
Կատեգորիա:Հոլանդացի թարգմանիչներ
Կատեգորիա:Հոլանդացի կին գրողներ
Կատեգորիա:Հոլանդացի մանկագիրներ
Թեոդոր Մոնուար

**Թեոդոր Մոնուար** (), ազգությամբ շվեյցարացի վիրաբույժ և Կարմիր խաչի միջազգային կոմիտեի համահիմնադիր։

Թեոդոր Մոնուարը ծնվել է Ժնևում՝ հարուստ բժիշկների ընտանիքում։ Հետևելով ընտանեկան ավանդույթին՝ Անգլիայում ու ֆրանսիայում սովորել է բժշկություն և 1833 թվականին դիպլոմ ստացել։ Հայրենիք վերադառնալուց հետո դարձել է Ժնևի Առողջապահության հանձնաժողովի և Ժնևի Հանրային առողջապահության հանձնաժողովի անդամ։ Նա համարվում էր խելացի և գրավիչ մարդ՝ հումորի հիանալի զգացողությամբ։ Երբ նա առաջին անգամ ամուսնացավ, իր կնոջ երեխաներին իր խնամակալության տակ առավ։ Երբ նրա կինը մահացավ, Մոնուարն ամուսնացավ 2-րդ անգամ։ Ընտանիքը, ինչպես և նրա աշխատանքը, Մոնուարի կյանքում մեծ դեր ուներ։ 1862 թվականին Անրի Դյունանի «Սոլֆերինոյի հիշատակը» գրքի հրատարակումից հետո Մոնուարր Գուստավ Մուանիե, Գիլյոմ-Անրի Դյուֆուր և Լուի Ապիա հետ անդամակցում է «Հինգի հանձնաժողովին», որը կազմավորվել էր 1863 թվականի փետրվարին։ Շատ չանցած՝ նրանք վերանվանեցին հանձնաժողովը «Վիրավոր զինվորների օգնության միջազգային կոմիտե», որն էլ հիմք դարձավ 1876 թվականին «Կարմիր խաչի միջազգային կոմիտեին»։ Կոմիտեի նախնական հանդիպումների ժամանակ Մոնուարը աջակցում էր Դունանի գաղափարը, ըստ որի Կարմիր խաչի բանակցությունները հզոր քաղաքական եւ ռազմական գործիչների հետ պիտի տարածվեր ամբողջ աշխարհում։ 1863 թվականի հոկտեմբերի 26-ից 29-ը Ժնևում տեղի ունեցավ միջազգային կոնֆերանս, որում քննարկվեց Դունաի գաղափարը։ Երբ որ պատգամավորությունների միջև անհամաձայնություն առաջացացավ կապված վիրավորների մասին հոգ տանելու կամավորների աշխատանքի հետ, Մոնուարն համոզիչ ելույթ ունեցավ, ինչի շնորհիվ էլ Կարմիր խաչն այսօր գործում է։ Մոնուարը և Լուի Ապիան, ով նույնպես վիրաբույժ էր, մոտ ընկերներ էին։ Ժնևում Մոնուարը կարծես ավագ ընկեր լիներ իրենից 12 տարի փոքր Լուի Ապիայի համար, ով առաջին անգամ եկել էր Ժնև 31 տարեկանում։

Թեոդոր Մոնուարը մնաց «Կարմիր խաչի միջազգային կոմիտե»-ի անդամ մինչև իր կյանքի վերջին օրերը, երբ 1869 թվականին մահացավ։ Կոմիտեում նրա իրավահաջորդը եղավ Ժնևի պատգամավոր Լուի Միշելի դը լա Ռիվը։

## Ծանոթագրություններ

## Աղբյուրներ
* Pierre Boissier: *History of the International Committee of the Red Cross. Volume I: From Solferino to Tsushima.* Henry Dunant Institute, Geneva 1985, 
* Caroline Moorehead: *Dunant's dream: War, Switzerland and the history of the Red Cross.* HarperCollins, London 1998,  (Hardcover edition); HarperCollins, London 1999,  (Taschenbuch-Ausgabe)

## Արտաքին հղումներ
* Red Cross and Red Crescent Movement History - Dr. Théodore Maunoir 

Կատեգորիա:Շվեյցարացի վիրաբույժներ
Կատեգորիա:Շվեյցարացի բժիշկներ
Շուկայի փողոց (Երևան)

**Շուկայի փողոց**, Հին Երևանի կենտրոնական փողոցներից մեկը, որ կապել է Տաճարի հրապարակը Երևանի երկաթուղային կայարանի հետ։

## Պատմություն
Փողոցն անցել է Տաճարի հրապարակն ու ձգվել մինչև Քարահանքի թաղամասի հարավային ծայրամասերը՝ մինչև Երկաթուղային կայարանի փողոցը։ Ըստ 1906-1911 թթ հատակագծի՝ փողոցն ունեցել է 1370 մ երկարություն և 18․6 մ լայնություն։ Շուկայի փողոցի սկզբի հատվածը գտնվել է Անգլիական այգու հյուսիս-արևելյան հատվածի սահմանների մոտ։ Այդ հատվածում 1900-1910 թթ գտնվել են Երևանի քաղաքային դումայի և վարչության շենքը, Փոխադարձ վարկի ընկերակցությունը (N18) և Ոստիկանության քաղաքային վարչությունը (N22)։ Փողոցի զուգահեռ կողմում հրապարակից ձգվում է Թիֆլիսի առևտրային բանկի շենքը (ներկայիս՝ Վազգեն Սարգսյան 2)։ Հաջորդ թաղամասում տեղակայված են քաղաքային հաշտարարական դատարանի շենքը, Մ․ Կլոպովի անվան միջնակարգ ուսումնական հաստատությունը, Տեր-Հովհաննիսյանի, Միրզաբեկյանի և այլոց տները։ Անցնելով Փոստի (ներկայիս՝ Ագաթանգեղոս) փողոցը՝ այն կամրջով անցել է Գետառը և անցել Սավզիքյարի այգիներով, Դ․ Սարաջևի կոնյակի գործարանը (ներկայիս՝ Տիգրանի Մեծի 22), ներկարարների Շիլաչի թաղամասը և քաղաքի հարավային ծայրամասում հասել Երևանի ձիաքարշի պարկ, որտեղից էլ ձգվել է մինչև Երևանի երկաթուղային կայարանին կից գտնվող Երկաթուղային կայարանի ճանապարհ։

Փողոցի կառուցապատումն իրականացվել է պարագծով, ինչն առաջին հերթին տեսանելի է փողոցի կենտրոնական հատվածում՝ երկհարկանի և երեքհարկանի շինություններում։ Փողոցի սկզբնամասի վարչական և հասարակական շենքերի համալիրների ճարտարապետագեղարվեստական նախագծումը լուծում է դեպի Տաճարի հրապարակ հանդիսավոր մուտքի խնդիրը։

## Ծանոթագրություններ

Կատեգորիա:Երևանի փողոցներ
Աբգար Է

**Աբգար Է** (), Օսրոյենեի թագավոր (109-116), Էզադի որդին, Աբգարների տոհմից։

## Կենսագրություն
114 թվականին Հռոմի կայսր Տրայանոսը արշավում է դեպի Պարթևստան և Մեծ Հայքի Բարձր Հայք նահանգից իջնում է Միջագետք։ Գրավելով Կորդուքը և Ադիաբենեն՝ Բատնա, Մծբին և Սինգարա քաղաքները, հռոմեական զորքերը շարժվում են դեպի Եդեսիա, որտեղ իշխող Աբգար Է թագավորը նրանց ընդառաջ է գնում՝ ուղարկելով իր որդի Արբանդեսին (Երվանդ) և հպատակվելով Տրայանոսին, կրկին ճանաչվում է Օսրոյենեի թագավոր։

## Տես նաև
* Օսրոյենե

## Ծանոթագրություններ

## Արտաքին հղումներ
* Իրանիկա հանրագիտարան

Կատեգորիա:Օսրոյենեի թագավորներ
Իսահակ Մելիք-Աղամալյանի բնակելի տուն (Կոնդ)

**Իսահակ Մելիք-Աղամալյանի բնակելի տուն**, Երևանի վեցերորդ քաղաքագլուխ Իսահակ Մելիք-Աղամալյանի տունը Երևանի Կոնդ թաղամասում։

## Ճարտարապետություն

Իսահակ Մելիք-Աղամալյանի բնակելի տունը կառուցվել է 1893 թ․ Կոնդի Թափաբաշի թաղամասում ճարտարապետ Ե․ Բոգուշևի կողմից։ Տեղակայված է եղել Մելիք-Աղամալյանների կալվածքի խորքում՝ հետին սահմանի միջնամասում։ Տան նախագին ունեցել է ուղղանկյան տեսք՝ դեպի երկայնական կողմը ձգվող պատշգամբով։ Նախագծային կոմպոզիցիայի ձևը սահմանում է սրահաշարով (անֆիլադաներով) սենյակների տեղաբաշխումը երկար երկայնական միջանցքի շուրջ (լայնությունը՝ 1 սաժինա կամ 2․1 մ), որը ձգվում էր ձախ կողային պատից առանձնաշենքի (կորպուս) կենտրոնով։ Սիմետրիկ տեղադրված և տարբեր տարածականությամբ երկու լայնակի նախասրահները հարում են հանդիպակաց ճակատներին, որոնք ունեն կողային մուտքեր։ Ձապ նախասրահը տարել է դեպի միջանցք, աջը՝ դեպի հյուրասենյակ։ Ընդհանուր առմամբ կոմպոզիցիայի համակարգը համարվում է որպես երկշարքանի և երեքշարքանի համակարգերի համատեղում։ Դեպի սրահ դուրս եկող նկուղի խցերի շարքը ձևավորվել է կալվածքի անհարթ ռելիեֆի օգտագործման արդյունքում։ Շենքի՝ դեպի բակ նայող գլխավոր ճակատի ճարտարապետությունը բնորոշ է բակային ճակատային ձևերին և ենթակա է կառույցի ծավալի ֆունկցիոնալ մասնատմանը։  Շենքի լայնակի պատերը դուրս են բերվում դեպի շենքի ճակատ թիերով, որոնք շարված են պրիզմայաձև քառակուսիներով և շենքի քիվերից վեր բարձրացված կարճասյուներով։ Անհամաչափորեն կառուցված ճակտոնն ընդգծում է թիերի առանցքների ու պարակալներով շրջանակված լուսամուտների անկանոն տեղաբաշխումը։

## Պատկերասրահ

Պատկեր:Isahak Melik-Aghamalyan's house2.tif|Իսահակ Մելիք-Աղամալյանի տան ճակատը
Պատկեր:Isahak Melik-Aghamalyan's house1.tif|Իսահակ Մելիք-Աղամալյանի տան հատակագծերը
Պատկեր:1897-1904 Dzoragyugh distrct of Yerevan.jpg|alt=Ձորագյուղ թաղամասի պատկերը ու Մելիք-Աղամասյանների տունը|Ձորագյուղ թաղամասի պատկերը ու Մելիք-Աղամասյանների տունը

## Ծանոթագրություններ

Կատեգորիա:Երևանի շենքեր և կառույցներ
Կատեգորիա:Հին Երևան
This Is America

**«This Is America»** (), ամերիկացի ռեփեր Դոնալդ Գլովերի (Չայլդիշ Գամբինո) սինգլը։ Թողարկել է 2018 թվականի մայիսի 5-ին։

Երգի բառերի և երաժշտության հեղինակը հենց ինքը Դոնալդն է, նաև շվեդ կոմպոզիտոր Լյուդվիգ Գորանսոնը։ Որպես բեք վոկալիստներ, ձայնագրությանը մասնակցել են այնպիսի արտիստներ, ինչպիսիք են՝ Յանգ Թագը, Rae Sremmurd-ը, BlocBoy JB-ը, 21 Savage-ը և Quavo-ն։

Երգը տեսահոլովակը նկարահանել է ճապոնացի կինոռեժիսոր Հիրո Մուրեյը։ Սինգլը դեբյուտ է արել Billboard Hot 100 չարթի առաջին հորիզոնականում և ստացել է երկու հիմնական Գրեմմի մրցանակ՝ «Տարվա երգ» և «Տարվա ձայնագրություն» անվանակարգերում։

## Ստեղծագործություն
Ստեղծագործության մեջ կա երգչախումբ, որը կատարում է քրիստոնեական երգեր, իսկ հետին պլանում տարբեր ամերիկյան ռեփերներ են կատարում։ Երգի բառերը վերաբերում են սևամորթների խնդիրներին, նրանց դեմ ԱՄՆ-ում զենքով բռնություն կիրառմանը։ Կա նաև անդրադարձ ոստիկանության դաժանությանը։

## Տեսահոլովակ
Տեսահոլովակը, որը նկարահանել է ռեժիսոր Հիրո Մուրեյը, հրապարակվել է ՅուԹյուբում, Saturday Night Live հաղորդման ուղիղ եթերում։

## Քավեր տարբերակներ և լրատվամիջոցների լուսաբանում
Գլովերը երգն առաջին անգամ կատարել է մայիսի 5-ին՝ Saturday Night Live հաղորդման ժամանակ։

Որոշ կատարողներ սկսեցին ստեղծել երգի քավեր տարբերակները՝ ալտերնատիվ բառերով և երաժշտությամբ, որով ուշադրություն գրավեցին և հայտնիություն ձեռք բերեցին։

## Չարթեր
Երգը դեբյուտ է կատարել առաջին հորիզոնականով Billboard Hot 100 չարթում, դառնալով 31-րդ նմանատիպ երգը չարթի պատմության մեջ։ Երգին ավելի մեծ հայտնիություն է բերել տեսահոլովակը։

### Շաբաթական չարթեր

### Տարեվերջյան չարթեր

## Հավաստագրումներ

## Մրցանակներ և անվանակարգեր

## Ծանոթագրություններ

## Արտաքին հղումներ
* Երգի տեքստը  MetroLyrics կայքում։

Կատեգորիա:2018 երգեր
Կատեգորիա:2018 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Ամերիկյան հիփ հոփ երգեր
Կատեգորիա:Գրեմմի մրցանակակիր երգեր
Կատեգորիա:Գրեմմի մրցանակակիր ձայնագրություններ
Կատեգորիա:Երաժշտական մեմեր
Կատեգորիա:Երգեր այբբենական կարգով
Կատեգորիա:Համացանցային մեմեր
Կատեգորիա:Սինգլներ այբբենական կարգով
Սիմֆոնիա №1 (Բեթհովեն)

**Սիմֆոնիա № 1 Դո մաժոր**, op. 21 (Bia. 203), Լյուդվիգ վան Բեթհովենի սիմֆոնիան՝ նվիրված Գոթֆրիդ վան Սվիթենին։

### Ստեղծման և կատարման պատմություն
Սիմֆոնիան գրել է Բեթհովենը՝ 1799-1800 թվականներին, պրեմիերան կայացել է 1800 թվականի ապրիլի 2-ին, Վիեննայում՝ կայսերական  գյուղաքաղաքի թատրոնում, Պոլ Վրանիցկիի ղեկավարությամբ։ Մի քանի ամիս անց սիմֆոնիան կատարվել է Լեյցպիգում։ Հենց այնտեղ, 1801 թվականին այն հրատարակվել է Հոֆֆմեյսթերի և Կուհլի տպարաններում։ Բեթհովենը սիմֆոնիան նվիրել է Գոթֆրիդ վան Սվիթենին՝ կայսերական գրադարանի տնօրենի և մեծ բարերարի, իր ժամանակին ընկերացած Մոցարտի և Հայդնի հետ։ Արժե նկատել, որ սիմֆոնիայի եզրափակումը հիմնականում վերաբերում է դեռ 1975 թվականի գարնանը, երբ Բեթհովենը, ուսումնասիրում էր մի քանի մասից բաղկացած նվագներ Ալբրեխցբերգերի մոտ։ Առաջին անգամ սիմֆոնիան կատարվել է 1863 թվականին՝ Ռուսաստանի Մոսկվա քաղաքում։ Ստեղծագործության ամբողջական անունը․ *«Grande sinphonie avec deux violons, viole, violohcell et contre basse, deux flutes, deux oboe, deux cors, deux fagots, deux clarines et tymbales»։*

### Նվագախումբ
Սիմֆոնիան գրված է 2 ֆլեյտայի, 2 հոբոյի, 2 կլառնետի С և D լարման, 2 ֆագոտի, 2 գալարափողի С և F լարման, 2 շեփորի C լարման, 2 Լիտավրի և լարայինների համար։

### Առաջին սիմֆոնիան և Մոցարտի ու Հայդնի ազդեցությունը
Հայդնի սիմֆոնիաները և Մոցարտի վերջին սիմֆոնիաները` գրված 18-րդ հարյուրամյակի վերջերին, սահմանել են այդ ժամանակաշրջանի ստեղծագործությունների ժանրը, որը բուռն կերպով ընդունվել և գնահատվել է հատկապես Վիեննայի ունկնդիրների կողմից։ Բեթհովենը՝ ով նոր էր ուշադրության արժանացել վիեննական հանրության կողմից՝ ստիպված էր հաշվի առնել այդ ստանդարտը, այդ պատճառով առաջին սիմֆոնիան մեծապես շարունակում է երաժշտական ավանդույթները ներդրված իր մեծ նախորդների կողմից։ Չնայած այն հանգամանքին, որ մի շարք հեղինակային ոճի առանձնահատկություններ արդեն նկատելի են այս ստեղծագործության մեջ, այդ թվում սֆորցանդոյի հաճախակի օգտագործումը, փողայինների վարպետական խմբերը  (սակայն, այն ժամանակվա Լեյցպիգի թղթակիցներից մեկը գրել է՝ - ի դեպ, նշենք, փողայինների հաճախակի օգտագործումը․ կարելի է մտածել, որ սա ավելի շուտ պիեսա է զինվորականի համար, այլ ոչ սիմֆոնիկ նվագախմբի), միևնույն է այն մնում է կարծես Հայդնի և Մոցարտի սիմֆոնիայի «արձագանքը»։

## Վերլուծություն
Սիմֆոնիան կազմված է չորս հատվածից․
# *Adagio molto* — *Allegro con brio*;
# *Andante cantabile con moto*;
# *Menuetto (Scherzo): Allegro molto e vivace*;
# *Adagio — Allegro molto e vivace*.

#### Առաջին հատված
12 տակտից բաղկացած անդամակցությունը հաճախ ընկալվում է որպես երաժշտական կատակ, որը, ըստ էության  կարող է լինել Բեթհովենի երաժշտական փորձերի արդյունքը․ այն բաղկացած է տարբեր տոնայնություններում գտվող ակկորդների հաջորդականությունից, ինչից էլ ունկնդիրը ստեղծագործության իրական տոնայնությունը հասկանում է միայն աստիճանաբար։

#### Երկրորդ հատած
Այս մասը կատարվում է բավականին արագ, համեմատած անդանտեի սովորական տեմպի հետ և այս առումով ավելի մոտ է մոդերատոյին։
## Ծանոթագրություններ

Կատեգորիա:Սիմֆոնիաներ
Կատեգորիա:1801 երաժշտությունում
Կատեգորիա:Բեթհովենի սիմֆոնիաներ
Ladies & Gentlemen: The Best of George Michael

***Ladies & Gentlemen: The Best of George Michael***, բրիտանացի փոփ երգիչ Ջորջ Մայքլի ալբոմ-հավաքածուն, որը թողարկվել է 1998 թվականի դեկտեմբերի 1-ին՝ Epic լեյբլում։ Ամբողջ աշխարհում ալբոմի վաճառված օրինակների քանակը գերազանցել է 9 միլիոնը։

## Պատմություն
Ալբոմը բրիտանական UK Albums Chart հիթ-շքերթում իր նորամուտը կատարել է միանգամից առաջին հորիզոնականում և եղել առաջինը Դանիայում, Ֆրանսիայում, Հունգարիայում, Իռլանդիայում, Նորվեգիայում, ինչպես նաև հասել է ամերիկյան ''Billboard'' 200 հիթ-շքերթի 24-րդ հորիզոնականին։

Ալբոմը ներառում է Ջորջ Մայքլի սոլո երաժշտական կարիերայի երգերի մեծ մասը, ինչպես նաև Wham! խմբում աշխատելու վաղ շրջանի երգերն ու նոր զուգերգերը Էլթոն Ջոնի, Արետա Ֆրանկլինի ու այլոց հետ։ Վաճառվել է երկու սկավառակներով (2-CD), որոնցում եղել է 28 երգ (29 երգ Ավստրալիայի ու Եվրոպայի համար նախատեսված հրատարակություններում)։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Լրացուցիչ փաստեր
* 2014 թվականին ավստրալիացի երգիչ Էնթոնի Քալեան անցկացրել է Ջորջ Մայքլին նվիրված համերգների շարք «Ladies & Gentlemen: The Songs of George Michael» խորագրով։ Ծրագիրը հաջողություն է ունեցել, ինչի շնորհիվ թողարկվել է համերգային CD+DVD։ DVD-ն զբաղեցրել է ավստրալիական հիթ-շքերթի առաջին հորիզոնականը։

## Ծանոթագրություններ

## Արտաքին հղումներ
* Էջը Ջորջ Մայքլի պաշտոնական կայքում

Կատեգորիա:1998 ալբոմներ
Կատեգորիա:Անգլալեզու ալբոմներ
Patience

***Patience*** (հայ․՝ Համբերություն), բրիտանացի փոփ երգիչ Ջորջ Մայքլի հինգերորդ և վերջին ալբոմը, որը թողարկվել է 2004 թվականի մարտի 18-ին՝ Aegean, Sony Music և Epic լեյբլներում։ *Patience*-ը եղել է առաջին ալբոմը *[[Songs from the Last Century]]* ալբոմից հետո, որը թողարկվել էր 1999 թվականին։

## Պատմություն
Մինչ 2006 թվականը Միացյալ Նահանգներում վաճառվել է ալբոմի 381,000 օրինակ։ Ամբողջ աշխարհում ալբոմի վաճառված օրինակների քանակը գերազանցել է 4 միլիոնը։

Ջորջ Մայքլը հայտնել է, որ *Patience*-ը կդառնա հանրային վաճառքի համար նախատեսված իր վերջին ալբոմը։ 2004 թվականի մարտի 10-ին BBC Radio 1-ին տված հարցազրույցում նա ասել է, որ ապագայում իր երաժշտությունը ներբեռնման համար ազատ հասանելի կլինի իր երկրպագուների համար, քանի որ ինքը բավական գումար ունի, ինչպես նաև խոսել է հնարավոր նվիրատվությունների ու բարեգործության մասին։

## Երգացանկ
Բոլոր երգերը գրվել են Ջորջ Մայքլի կողմից՝ բացառությամբ նշվածների։

**Notes**
*  լրացուցիչ պրոդյուսեր
*  օրիգինալ երաժշտական պրոդյուսեր

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Ալբոմի էջը Ջորջ Մայքլի պաշտոնական էջում

Կատեգորիա:2004 ալբոմներ
Կատեգորիա:Անգլալեզու ալբոմներ
Կղզիների ցանկն ըստ տարածքի

Ըստ **տարածքի դասակարգված [[կղզի]]ների այս ցանկը** ներառում է 5000 կմ² մակերես ունեցող բոլոր կղզիները։ Համեմատության համար ներկայացված են նաև մայրցամաքների

## [[Մայրցամաք]]ներ

Ներկայացված թվերը շատ մոտավոր են։

*Ծանոթություն:* Ավստրալիա 7 600 000 կմ² մակերեսով դիտվում է որպես մայրցամաք, այլ ոչ թե կղզի։ Ավստրալիան ավելի քան երեք անգամ գերազանցում է աշխարհի ամենախոշոր կղզի Գրենլանդիային։ Երբեմն Ավստրալիային անվանում են «կղզի պետութուն»:.

## 250 000 կմ² -ուց ավելի մակերես ունեցող կղզիներ

## 25 000 կմ² — 250 000 կմ² ունեցող կղզիներ

## 10 000 կմ²-ից մինչև  25 000 կմ² տարածք ունեցող կղզիներ

## 5000 կմ²-ուց մինչև 10 000 կմ² տարածք ունեցող կղզիներ

## Ծանոթագրություններ

Կատեգորիա:Կղզիների ցանկեր
Պյետրո Պելեգրի

**Պյետրո Պելեգրի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է կենտրոնական հարձակվողի դիրքում։

## Ակումբային կարիերա
### Ջենոա
Պելեգրին Ջենոայի ակադեմիայի սան է։ Իր պրոֆեսիոնալ դեբյուտը նշեց 2016 թվականի դեկտեմբերի 22-ին՝ Տորինոյի դեմ խաղում՝ 15 տարեկան և 280 օրական հասակում հավասարվելով Ամեդեո Ամադեյին որպես Սերիա A-ի պատմության ամենաերիտասարդ ֆուտբոլիստ, ինչպես նաև՝ դառնալով 21-րդ դարում ծնված երկրորդ ֆուտբոլիստը, ով խաղադաշտ է դուրս եկել Սերիա A-ում՝ Մոիզե Կենից հետո։ Իր առաջին գոլը խփեց 2017 թվականի մայիսի 28-ին՝ Ռոմայի դեմ խաղում՝ դառնալով առաջին 2000-ական թվականներին ծնված ֆուտբոլիստը, ով գոլի հեղինակ է դարձել Սերիա A-ում և պատմության երրորդ ամենաերիտասարդ ֆուտբոլիստը, ով գոլ է խփել Սերիա A-ի խաղում՝ Ամեդեո Ամադեյից և Ջաննի Ռիվերայից հետո։ 2017 թվականի սեպտեմբերի 17-ին Պելեգրին դուբլ ձևակերպեց Լացիոյի դեմ խաղում՝ դառնալով առաջին 16 տարեկան ֆուտբոլիստը, ով 2 գոլի հեղինակ է դարձել եվրոպական առաջնություններում։

### Մոնակո
2018 թվականի հունվարի 27-ին Պելեգրին 25 միլիոն եվրոյի դիմաց տեղափոխվեց Մոնակո։ Իր դեբյուտը ակումբի կազմում նշեց փետրվարի 16-ին՝ փոխարինելով Կեյտա Բալդեին Դիժոնի դեմ խաղում։

## Միջազգային կարիերա
Պելեգրին ներկայացրել է Իտալիան տարբեր տարիքային երիտասարդական հավաքականներում։ Մ17 հավաքականի կազմում նա մասնակցեց 2017 թվականի Եվրոպայի առաջնությանը՝ գոլի հեղինակ դառնալով Թուրքիայի դեմ խաղում, սակայն Իտալիան դուրս մնաց խմբային փուլից։

## Կարիերայի վիճակագրություն
### Ակումբային վիճակագրություն
*2018 թվականի հուլիսի 29-ի դրությամբ*

## Ծանոթագրություններ

## Արտաքին հղումներ
* Պելեգրիի պաշտոնական Ինստագրամի էջը
* Պելեգրին transfermarkt-ում
* Պելեգրին soccerbase.com-ում
* Պելեգրին WhoScored.com կայքում
* Պելեգրին Մոնակոյի պաշտոնական կայքում 
* Պելեգրին Լիգա 1-ի պաշտոնական կայքում 
* Պելեգրին ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Միլանի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Վիլիա միսերիա

մինի|Բուենոս Այրեսի Վիլիա-31-ը|alt=
մինի|Ռոսարիոյի մերձակա վիլիաներից մեկը|alt=
մինի|alt=
**Վիլիա միսերիա** (, թարգմանաբար նշանակում է *աղքատության քաղաք*, հոգն. թվով՝ villas miseria, կամ պարզապես՝ villa)) - առանց իշխանությունների թույլտվության ստեղծված բնակավայրերի, հետնախորշերի ընդհանուր անվանումը Արգենտինայում։ Դրանց բնորոշ է խիտ բնակեցված լինելը, կացարանների ժամանակավոր բնույթը։ Անվանումը ծագել ու տարածվել է Բեռնարդո Վերբիտսկու *Villa Miseria también es América* («*Վիլիա միսերիան նույնպես Ամերիկա է*») վեպից, որտեղ նկարագրված են ժամանակավոր կացարաններում ապրողների կյանքի դժվար պայմանները «անփառունակ տասնամյակի» ժամանակաշրջանում։ Այդ կարգի բնակավայրերում ապրողներին անվանում են «վիլիերո» (իսպ՝. villero): Երկրի տարբեր կառավարությունների (ինչպես ռազմական, այնպես էլ քաղաքացիական) օրոք իշխանությունները փորձել են արմատականորեն լուծել հիմնախնդիրը՝ ժամանակավոր կացարանները քանդելով և որոշակի հաջողությամբ դրանք փոխարինելով նորմալ բնակարաններով։
 
Ժամանակավոր այդ կացարանները թիթեղից, փայտից, կավից, ձեռքի տակ եղած այլ նյութերից պատրաստված խրճիթներ, խորդանոցներ են։ Վիլիաներում, որպես կանոն, փողոցները սալարկված չեն, բացակայում են սանիտարական պայմանները։ Ջրատար և կոյուղատոար ցանցը, եթե կա, կիսատ-պռատ վիճակում է, մի կերպ հարմարեցված։ Էլեկտրամատակարարումը, եթե կա, ապահովվում է հիմնական ցանցին գաղտնի, ապօրինի  միացումների միջոցով։

Վիլիաները մեծ մասամբ անկանոն կերպով առաջացել են մեծ քաղաքների մերձակայքում։ Ռոսարիոյի բնակչության 13, Բուենոս Այրեսի և Կորդովայի՝ 5-10 տոկոսը, 2009 թվականի մարդահամարի տվյալներով, բնակվում էր վիլիաներում։ Դրանցից ամենախոշորը Բուենոս Այրեսի մերձակայքում գտնվող Villa 31-ն էր, որտեղ ապրում էր շուրջ 26.000 մարդ։ 10.000-ական բնակիչ ունեին Սան Իսիդրոյի La Cava-ն և Կորդովայի Villa La Tela-ն։

Վիլիաներում ապաստանածները կամ ծայրը ծայրին չհասցնող տեղացիներ են, կամ ներգաղթածներ։ Նրանց շրջանում մեծ է թմրանյութերի վաճառքի ու օգտագործման, գողությունների, սպանությունների և այլ հանցագործությունների թիվը։
 
Իշխանությունները տասնամյակներ շարունակ տարաբնույթ միջոցառումներ են մշակել ու ձեռնարկել իրավիճակը շտկելու համար։ Եղել են բռնի տեղահանություններ՝ առանց այլընտրանքային բնակարանի տրամադրման (մանավանդ՝ ֆուտբոլի աշխարհի 1978 թվականի առաջնության նախապատրասության շրջանում), սակայն հիմնականում ջանքեր են գործադրվում բնակարանային շինարարությանը լայն թափ հաղորդելու կամ վիլիաներում պայմանները բարելավելու միջոցով հասնել հիմնախնդրի լուծման։ Այդ նպատակով մշակվել են Programa de Mejoramiento de Barrios (կրճատ՝ Promeba), Programa Nuevos Barrios և համանման այլ ծրագրեր, որոնց իրագործումը հնարավորություն կընձեռի համեմատաբար կարճ ժամանակամիջոցում նկատելիորեն բարելավել վիճակը։

## Ծանոթագրություններ

Կատեգորիա:Արգենտինայի հասարակություն
Ալաա Մուրաբիթ

**Ալաա Մուրաբիթ** (, ), կանադացի բժիշկ և խաղաղապահական գործընթացներում միջազգային իրավապաշտպան, առաջնորդ։ Նա ՄԱԿ-ի Առողջապահական զբաղվածության և տնտեսական աճի բարձրաստիճան հանձնակատարն է, Միավորված ազգերի կամզակերպության գլխավոր քարտուղարի կողմից նշանակվել է Կայուն զարգացման նպատակների աշխարհում 17 իրավապաշտապաններից մեկի պաշտոնում։

Նա «Phase Minus 1»-ի՝ խաղաղապահական, հակամարտությունների կարգավորման, կայուն զարգացման, ազգային անվտանգության, անվտանգության համագործակցության և պաշտպանական տեխնոլոգիաների ոլորտում առաջնորդություն ցուցաբերող կազմակերպության, գործադիր տնօրենն է։

Մուրաբիթի TED ելույթը՝ «Ի՞նչ է իսկապես իմ կրոնն ասում կանանց մասին» անունով, տեղի է ունեցել 2015 թվականի հուլիսին և ընտրվել է որպես օրվա ԹԵԴ ելույթ, իսկ The New York Times-ը այն ներառել է չորս այն ԹԵԴ-երի շարքում, որոնք պետք է հենց այս պահին դիտել։

15 տարեկանում Ալաան ավարտել է ավագ դպրոցը և Կանադայի Սասկատուն քաղաքից տեղափոխվել է Զավիա, Լիբիա։ Հենց այստեղ նա ընդունվել է բժշկական դպրոց, և 21 տարեկանում հիմնել է «Լիբիացի կանանց ձայնը» կազմակերպությունը։ Հասարակական և մշակութային նորմերի դեմ պայքարի և ավանդական ու պատմական դերակատարման մոդելների օգտագործման ուժեղ կողմնորոշմամբ, Մուրաբին խթանում է կանանց մասնակցությունը խաղաղապահական գործընթացներում և միջնորդական առաքելության մեջ։ Նա Կայուն զարգացման, խաղաղապահության, միջազգային անվտանգության, առաջնորդության, համաշխարհային առողջապահական քաղաքականության և բանակցությունների քաղաքականության փորձագետ է։

## Կենսագրություն
Մուրաբիթը ծնվել և մեծացել է Սասկատունում, Սասկաչևան, Կանադա՝ ընտանիքի տասնմեկ երեխաներից վեցերորդն է։ Նրա հայրը բժիշկ է։ Նա հայտարարել է, որ թեև սկզբնապես նա չէր պլանավորել կանանց իրավունքների պաշտպանությամբ զբաղվել՝ նրա ծնողների հավասար վերաբերմունքը դեպի իրեն և իր եղբայրները կարևորագույն դեր են ունեցել իր աշխարհայացի վրա․ 
«ես գիտեմ, որ ես պարտավոր եմ ճանաչել և զարգացնել յուրաքանչյուր երեխայի առաջնորդ լինելու սեփական զգացումը, քանի որ եթե չլիներ իմ մայրը, ես իմ առաջնորդելու զգացումը երբեք չէի ճանաչի ու չէի պահանջի»

 
Մուրաբիթը հայտարարել է, որ իր մեծագույն մոդելները իր ընտանիքի անդամներն են, այդ թվում իր ավագ քույրը` Ամերա Մուրաբիթը, որը համաշխարհային ճանաչում ունեցող պլաստիկ վիրաբույժ է և հակամարտությունների գոտիներում և հումանիտար աղետներում հաճախ է կամավոր լինում։

15 տարեկանում ավարտելով ավագ դպրոցը՝ նա 2005 թվականին, իր ընտանիքի անդամների հետ, վերադարձել է Զավիա (Լիբիա), որտեղ ընդունվել է Զավիայի համալսարանի բժշկության ֆակուլտետ։

## Ծանոթագրություններ

## Արտաքին հղումներ
* 
* Alaa Murabit (NGO Voice of Libyan Women) on Women, Peace and Security - Security Council, 7533rd meeting 

Կատեգորիա:Կանադացի բժիշկներ
Կատեգորիա:Մարդու իրավունքների պաշտպաններ
Կատեգորիա:Ակտիվիստներ
Կատեգորիա:Կանադացի ակտիվիստներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Կանադացի բժշկուհիներ
Կատեգորիա:Կանանց իրավունքների իրավապաշտպաններ
Կատեգորիա:BBC 100 կին
Իսիար Բոլյաին

**Իսիար Բոլյաին**  (, ), իսպանացի դերասանուհի, ռեժիսոր և սցենարիստ։

## Կենսագրություն
Իսիար Բոլյաինը ծնվել է Մադրիդում 1967 թվականին։ 14 տարեկանում նրան դեր տրվեց Վիկտոր Էրիսեի «Հարավ» ֆիլմում։ Այդ ժամանակից ի վեր նա նկարահանվել է բազմաթիվ ֆիլմերում։ 23 տարեկան հասակում հիմնադրել է  La Iguana կինոընկերությունը, որի միջոցով նկարահանվել են երկու կարճամետրաժ ֆիլմեր, Baja Corazón (1992) և Los Amigos del muerto (1994):  Ֆեռնանդո Կոլոմոյի հետ միասին նկարահանել է առաջին լիամետրաժ ֆիլմը, Բարև դու մենակ ես։ Նրա երկրորդ լիամետրաժ ֆիլմը դարձավ  Ծաղիկներն այլ աշխարհից , որի սցենարը նա գրել է Խուլիո Լյամասարեսի հետ միասին։  
   
Բոլյաինի «Վերցրու աչքերս» ֆիլմը ստացել է 7 Գոյա մրցանակ, այդ թվում լավագույն ֆիլմի  և լավագույն ռեժիսուրայի համար։

2010 թվականին էկրան բարձրացավ «Նրանք վաճառում են նաև անձրևը» ֆիլմը, որտեղ պատմվում է  Բոլիվիայի Կոչակոմբեում ջրի սեփականաշնորհման դեմ բողոքների մասին։ Ֆիլմը իսպանական հայտով ներկայացվել է  «Օսկար» մրցանակի, որպես օտարալեզու 2011 թվականի լավագույն ֆիլմ։ 
*

## Ֆիլմագրություն
### Որպես ռեժիսոր
* Բարև, դու մենակ ես   (1995)
* Ծաղիկներ այլ աշխարհից (1999)
* Վերցրու աչքերս   (2003)
* Մատահարիս (2007)
* Նրանք վաճառում են նույնիսկ  անձրևը (2010)
* Կատմանդու, երկնքի  հայելին (2011)
* Օլիվա (2016)
### Որպես դերասանուհի
* El Sur (Víctor Erice, 1983)
* Las dos orillas (Juan Sebastián Bollaín, 1986)
* Al acecho (Gerardo Herrero, 1987)
* Mientras haya luz (Felipe Vega, 1987)
* Malaventura (Manuel Gutiérrez Aragón, 1989)
* Venecias (Pablo Llorca, 1989)
* El mejor de los tiempos (Felipe Vega, 1990)
* Doblones de a ocho (Andrés Linares, 1990)
* Sublet (Chus Gutiérrez, 1991)
* Un paraguas para tres (Felipe Vega, 1992)
* Entretiempo (Santiago García de Leániz, 1992)
* Dime una mentira (Juan Sebastián Bollaín, 1993)
* Tocando fondo (José Luis Cuerda, 1993)
* Jardines colgantes (Pablo Llorca, 1993)
* Land and Freedom (Ken Loach, 1994)
* El techo del mundo (Felipe Vega, 1995)
* Menos de cero (Ernesto Tellería, 1996)
* Niño nadie (José Luis Borau, 1997)
* Subjudice (Josep María Forn, 1997)
* Leo (José Luis Borau, 2000)
* Sara, una estrella (José Briz Méndez, 2002)
* Nos miran (Norberto Pérez, 2002)
* La balsa de piedra (George Sluizer, 2003)
* La noche del hermano (Santiago García de Leániz, 2005)

## Ծանոթագրություններ

## Արտաքին հղումներ
* Ken Loach : un observador solitario, Author: Icíar Bollaín

Կատեգորիա:Իսպանացի դերասանուհիներ
Կատեգորիա:Իսպանացի դրամատուրգներ
Կատեգորիա:Իսպանացի կին գրողներ
Կատեգորիա:Իսպանացի կին կինոռեժիսորներ
Կատեգորիա:Իսպանացի կինոգործիչներ
Կատեգորիա:Իսպանացի կինոդերասանուհիներ
Կատեգորիա:Իսպանացի կինոռեժիսորներ
Կատեգորիա:Իսպանացի ռեժիսորներ
Կատեգորիա:Իսպանացի սցենարիստներ
Գնացք դեպի Փարիզ

**«Գնացք դեպի Փարիզ»** (), ռեժիսոր Քլինթ Իսթվուդի ամերիկյան դրաման թրիլերի տարրերով։ Այն հիմնված է Ջեֆրի Ե. Ստեռնի, Սպենսեր Սթոունի, Էնթոնի Սեդլերի և Ալեք Սքարլատոսի ինքնակենսագրության վրա, որ կրում է «*The 15:17 to Paris: The True Story of a Terrorist, a Train, and Three American Heroes*» անվանումը։

Պրեմիերան ԱՄՆ-ում տեղի է ունեցել 2018 թվականի փետրվարի 9-ին։

## Սյուժե
Ֆիլմը պատմում է 2015 թվականի օգոստոսի 21-ին գնացքում տեղի ունեցած ահաբեկչական հարձակման մասին։

## Դերերում
* Սպենսեր Սթոուն – խաղում է ինքն իր դերը
** Քոուլ Իշենբերգեր – փոքրիկ Սպենսեր
* Էնթոնի Սեդլեր – խաղում է ինքն իր դերը
** Պոլ-Միքել Ուիլյամս – փոքրիկ Էնթոնի
* Ալեք Սքարլատոս – խաղում է ինքն իր դերը
** Բրայս Գեյզեր – փոքրիկ Ալեքս
* Ջուդի Գրիր – Ջոյս Էսկել՝ Սպենսեր Սթոունի մայրը
* Ջեննա Ֆիշեր – Հայդի Սքարլատոս
* Ռեյ Կորասանի – Այուբ Էլ-Խազանի
* Թոնի Հեյլ – մարմնամարզության ուսուցիչ
* Թոմաս Լենոն – դպրոցի տնօրեն
* Սինկվա Ուոլլս
* Վիկտորյա Սիր – VIP հյուր
* Պի Ջեյ Բիրն – պարոն Հենրի
* Ջելիլ Ուայթ – Գարրեթ Ուոլդեն
* Ռոբերտ Պրալգո – պարոն Սքարլատոս

## Քննադատություն
Ֆիլմը կինոքննադատների կողմից հիմնականում ստացել է բացասական արձագանքներ։ Rotten Tomatoes կայքում ֆիլմն ունի 25 % վարկանիշ՝ հիմնված 137 գրախոսությունների ու 10 հնարավորից 4,3 միջին գնահատականի վրա։ Metacritic կայքում ֆիլմը 100 հնարավորից ունի 45 միավոր՝ հիմնված քննադատների 36 գրախոսությունների վրա, որը համապատասխանում է «խառը կամ միջին կարծիք» կարգավիճակին։ CinemaScore կայքում հանդիսատեսները A+-ից մինչև F գնահատման սանդղակով ֆիլմին տվել են B- գնահատական։

## Ծանոթագրություններ

## Արտաքին հղումներ
* 
* ''The 15:17 to Paris'' at *History vs. Hollywood*

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Փարիզում նկարահանված ֆիլմեր
Կատեգորիա:Քլինթ Իսթվուդի ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆիլմեր, որոնց գործողությունները տեղի են ունենում 2015 թվականին
Կատեգորիա:Ֆիլմեր, որոնց գործողությունները տեղի են ունենում 2005 թվականին
Կատեգորիա:Dune Entertainment ֆիլմեր
Կատեգորիա:Հռոմում նկարահանված ֆիլմեր
Երևան Զիփլայն Էյրլայնս

մինի|աջից|Երևան Զիփլայն Էյրլայնս
**Երևան Զիփլայն Էյրլայնս** (), ճախրուղի Երևանում, որը կառուցվել է 2017 թվականին, իսկ շահագործվել՝ 2018 թվականի հունվարի 4-ին։ Ճախրուղին կառուցվել է Քաղաքապետարան-մասնավոր հատված համագործակցության շրջանակում «ԱլտերԷգո» ընկերության կողմից իրականացվող  նախագծի շրջանակներում՝ Երևանի «Արաբկիր» զբոսայգում։ Այն ամենաերկարն է տարածաշրջանում։ Ունի 2 թռիչքուղի՝ Արաբկիր վարչական շրջանից Աջափնյակ վարչական շրջան և Աջափնյակ վարչական շրջանից Արաբկրի վարչական շրջան։ Առաջին ուղու երկարությունը մոտավորապես 870 մետր Է, բարձրությունը՝ սկզբնամասում 123 մետր, կամրջի տակով անցնելիս՝ 87-90 մ։ Երկրորդ թռիչքուղին ավելի կարճ է՝ երկարությունը 650 մետր Է, բարձրությունը՝ 60 մ։ Այս ճախրուղով թռչելիս մարդը կարող է զարգացնել մինչև  120-140կմ/ժ արագություն։ Երևան Զիփլայն Էյրլայնսի թռիչքուղին միակն է աշխարհում, որն անցնում է կամրջի տակով։ «ԱլտերԷգո» նախագծի իրականացման համար ծախսվել է 80 մլն դրամ, սակայն ծրագիրը դեռ վերջնական իրագործված չէ, և նախատեսվում է ևս 45-50 մլն դրամի ներդրում կատարել։ Ծրագրի վերջնական ավարտը նախատեսվում է 2018 թվականի վերջին։

## Անձնակազմ
* Ժիրայր Մուշեղյան - հիմնադիր, գործադիր տնօրեն
* Միշա Յուրտաև - համահիմնադիր 
* 
* 
*

## Պատկերասրահ

Yerevan ZipLine Airlines 9.jpg|Երևան Զիփլայն Էյրլայնսի ճոպանը
Yerevan ZipLine Airlines 17.jpg|Ճոպանը պահող մեխանիզմը
Yerevan ZipLine Airlines 13.jpg|Երևան Զիփլայն Էյրլայնսի առաջին ուղու թռիչքի հարթակը
Yerevan ZipLine Airlines 6.jpg|Երևան Զիփլայն Էյրլայնսի երկրորդ ուղու մեխանիզմը
Yerevan ZipLine Airlines 3.jpg|Երևան Զիփլայն Էյրլայնսի երկրորդ կայանից բացվող տեսարանը


## Ծանոթագրություններ

## Արտաքին հղումներ
* Երևան Զիփլայն Էյրլայնս / Yerevan ZipLine Airlines 
* Շուտով Շահագործման Կհանձնվի «Արաբկիր» Զբոսայգու Զիփլայնը, որն Ամենաերկարն է Տարածաշրջանում
* Երեւանում կգործարկվի տարածաշրջանի ամենաերկար զիփլայնը

Կատեգորիա:Ճախրուղիներ Հայաստանում
Կատեգորիա:Ճախրուղիներ այբբենական կարգով
Մառա Բրանկովիչ

**Մառա Բրանկովիչ** (, հայտնի է նաև *Մարիա սուլթանուհի*, *Մառա հաթուն*, *Դեսպինա հաթուն* և *Ամերիսա*, ), սերբական միջնադարյան Բրանկովիչ արքայատոհմի ներկայացուցիչ, Գեորգի Բրանկովիչի և Իրինա Կանտակուզինայի դուստրը։ Հայտնի է եղել քրիստոնեական խորը բարեպաշտությամբ։

## Կենսագրություն
Դինաստիական համաձայնությունների արդյունքում, Մառա Բրանկովիչը մտել է օսմանյան սուլթան Մուրադ II-ի հարեմ։

1451 թվականին Մուրադ II-ի մահվանից հետո, նրա հետնորդ Մեհմեդ II-ը պաշտոնապես ճանաչել է Գեորգի Բրանկովիչի վասալությունը։ Մառա Բրանկովիչը պատվով վերադարձել է հայրենիք։ Նրա անվամբ է կոչվել Մակեդոնիայի Մարիովո մարզը։ Այստեղ գտնվող անձնական կալվածքները սուլթանի հրամանով ազատվել են հարկերից և մուսուլմանների առկայությունից։ Նրան է հանձնվել նաև Սալոնիկի մերձափնյա տարածքների և Կասանդրա թերակղզու միջև ընկած տարածքը՝ *Կալամարիան*, որը թարգմանաբար նշանակում է «Բարի Մարիա»։ Առավել հայտնի է իր ակտիվ բարեգործությամբ և ուղղափառ եկեղեցիներին տված շնորհներով, այդ թվում նաև Աթոսում։ Մասնավորապես, 1453 թվականին Կոստանդնուպոլսի անկումից հետո, Մառան Աթոսի Սուրբ Պավլոսի տաճար է տեղափոխել «սրբազան մոգերի շնորհները»։

1457 թվականին մահացել է Գեորգի Բրանկովիչը, իսկ նրա հետնորդ է դառնում որդին՝ Լազարը։ Մառան, մտածելով իր անվտանգության մասին, փախչում է օսմանյան տարածք։ Մոտ 1459 թվականին Մեհմեդը Մառային է տալիս մակեդոնական Եժովո քաղաքը иև հարակից գյուղերը։ Սուլթանը նրա հսկողությանն է հանձնում նաև Սալոնիկի շրջակա եկեղեցական տարածքները և Դուբոչիցա մարզում գտնվող կալվածքները, որոնք գտնվում են ժամանակակից Լեսկովաց քաղաքի մոտ։ Մինչև իր կյանքի վերջը Մեհմեդ II-ը հարգանքով է վերաբերել իր խորթ մորը և մի քանի անգամ օգտագործել դիվանագիտական հարաբերությունների ժամանակ։ Այսպես, 1474 թվականի վերջին նրա միջնորդությամբ բանակցություններ են սկսվել սուլթանի և Վենետիկյան հանրապետության, որոնք միմյանց դեմ պատերազմում էին արդեն 12 տարի։

Մառա Բրանկովիչը նպաստել է սուլթանի համապատասխան հրամանի արձակմանը, որով նախատեսվում էր բուլղարական Վելիկո Տիռնովո քաղաքի Սուբ Իվան Ռիլի տաճարից դեպի Ռիլի վանական համալիր։ 1469 թվականի արշավանքը գեղարվեստական նրբաճաշակ ձևով նկարագրվել է Վլադիսլավ Գրամատիկի կողմից, ով գրել է, որ ներկայումս՝ «Западните Български земи пак да се осветят и да се напътят към добро»։ Մառան Ռիլի վանական համալիրին նվիրել է նաև սուրբ Աստվածածնի սրբապատկերը։

Ապրելով մինչև խորը ծերություն՝ Մառա Բրանկովիչը մահացել է 1487 թվականի սեպտեմբերի 14-ին Եժովոյում։

## Ծանոթագրություններ

Կատեգորիա:Օսմանյան կայսրության անձինք
Կատեգորիա:Սերբ ազնվականներ
Songs from the Last Century

***Songs from the Last Century*** (հայ․՝ Երգեր նախորդ դարից), բրիտանացի փոփ երգիչ Ջորջ Մայքլի չորրորդ ստուդիական ալբոմը․ որը թողարկվել է 1999 թվականի դեկտեմբերի 13-ին՝ Aegean և Virgin լեյբլներում։ *Songs from the Last Century*-ը առաջին ալբոմն է *[[Ladies & Gentlemen: The Best of George Michael]]*-ից հետո, որ թողարկվել է 1998 թվականին։

## Պատմություն
*Songs from the Last Century* ալբոմի պրոդյուսերներն են ամերիկացի պրոդյուսեր Ֆիլ Ռամոնն ու Ջորջ Մայքլը։ Դա եղել է քավեր տարբերակների նրա առաջին ալբոմը։ Այն ներառում է հիմնականում հին ջազային ստանդարտներ, ինչպես նաև ավելի ժամանակակից ժողովրդականություն վայելող երգերի ինտերպրետացիաներ, ինչպիսիք են The Police խմբի «Roxanne» և U2 խմբի ու Լուչանո Պավարոտտիի «Miss Sarajevo» երգերը։

*Songs from the Last Century* ալբոմը միակն է երգչի սոլո կատալոգում, որը չի հասել բրիտանական UK Albums Chart հիթ-շքերթի առաջին հորիզոնականին. նրա զբաղեցրած ամենաբարձր հորիզոնականը եղել է երկրորդը։ Առաջին տեղն այդ ժամանակ զբաղեցրել է կանադացի քանթրի երգչուհի Շանայա Տվեյնն իր *[[Come On Over]]* ալբոմով, որը բազմիցս արժանացել է պլատինե հավաստագրի։

Ամբողջ աշխարհում ալբոմի տպաքանակը գերազանցել է 3,6 մլն օրինակը։

## Երգացանկ
# «Brother, Can You Spare a Dime?» — 4:22
# «Roxanne» — 4:11
# «You've Changed» — 4:25
# «My Baby Just Cares for Me» — 1:45
# «The First Time Ever I Saw Your Face» — 5:19
# «Miss Sarajevo» — 5:11
# «I Remember You» — 4:12
# «Secret Love» — 2:39
# «Wild Is the Wind» — 4:02
# «Where or When» / «It's All Right with Me» (գործիքային թաքցված երգ) — 7:00

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Ալբոմի էջը Ջորջ Մայքլի պաշտոնական կայքում

Կատեգորիա:1999 ալբոմներ
Կատեգորիա:Անգլալեզու ալբոմներ
Կատեգորիա:Ջորջ Մայքլի ալբոմներ
Symphonica

***Symphonica***, բրիտանացի փոփ երգիչ Ջորջ Մայքլի համերգային ալբոմը, որը թողարկվել է 2014 թվականի մարտի 14-ին՝ Aegean և Virgin EMI լեյբլներում։ *Symphonica*-ն առաջին ալբոմն է *[[Twenty Five]]*-ից հետո, որը թողարկվել է 2006 թվականին։ Մայքլի վոկալի ձայնագրությունը կատարվել է Լոնդոնում՝ Ալբերտ հոլում (Royal Albert Hall), նրա Symphonica Tour (2011-12) համերգային շրջագայության ժամանակ, իսկ լարային գործիքավորումները կատարվել են ստուդիայում։

## Պատմություն
Ալբոմի վրա կատարվող աշխատանքը դարձել է վերջինը ամերիկացի երաժշտական պրոդյուսեր Ֆիլ Ռամոնի համար, որը մահացել է 2013 թվականի մարտին, ինչպես նաև վերջին աշխատանքը Ջորջ Մայքլի համար, որը մահացել է 2016 թվականի դեկտեմբերին։

Ալբոմը բրիտանական UK Albums Chart հիթ-շքերթում իր նորամուտը կատարել է առաջին հորիզոնականում՝ առաջին շաբաթում վաճառվելով 49,989 օրինակով։ Մեծ Բրիտանիայում ընդհանուր առմամբ վաճառվել է ալբոմի ավելի քան 500 000 օրինակ և սկավառակն ստացել է ոսկե հավաստագիր BPI-ից։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Ալբոմի էջը Ջորջ Մայքլի պաշտոնական կայքում

Կատեգորիա:2014 ալբոմներ
Կատեգորիա:Անգլալեզու ալբոմներ
Կատեգորիա:Ջորջ Մայքլի ալբոմներ
More Life

***More Life*** (*More Life: A Playlist by October Firm*), կանադացի ռեփեր Դրեյքի ստուդիական ալբոմը, որը թողարկվել է 2017 թվականի մարտի 18-ին և անմիջապես գլխավորել ամերիկյան Billboard 200 հիթ-շքերթը։ Սկավառակը, որ եղել է երգչի հինգերորդ ստուդիական ալբոմը, հեղինակ-կատարողի կողմից բնութագրվել է որպես երաժշտական ալբոմային նախգծի նոր տիպ՝ փլեյ-լիստ։

## Ալբոմի մասին
Ալբոմն արժանացել է երաժշտական քննադատների ու առցանց հրատարակությունների դրական արձագանքներին։

## Առևտրային հաջողություն
Միացյալ Նահանգներում *More Life* ալբոմը ''Billboard'' 200 հիթ-շքերթում իր նորամուտը կատարել է առաջին հորիզոնականում՝ 505000 հավասարազոր ալբոմային միավոր տպաքանակով (ըստ Billboard 200-ի նոր վիճակագրության՝ ֆիզիկական վաճառքից ու ներբեռնումներից բացի հաշվի են առնվում նաև սթրիմինգի ու սկավառակի առանձին երգերի վաճառքների տվյալները), ներառյալ 226,000 իրական ալբոմային վաճառք թողարկման առաջին շաբաթում։ *More Life* ալբոմը դարձել է Դրեյքի յոթերորդ անընդմեջ սկավառակը (*[[Views]]*-ից հետո), որը գլխավորել է *Billboard* 200 հիթ-շքերթը (ներառյալ վեցերորդն անընդմեջ, որում նա առաջատար կատարող է)։

Մեծ Բրիտանիայում ալբոմը UK R&B Albums հիթ-շքերթում իր նորամուտը կատարել է առաջին, UK Albums Chart հիթ-շքերթում՝ երկրորդ հորիզոնականներում։

## Երգացանկ
Աղբյուր

**Նշումներ**
*  պրոդյուսեր
*  լրացուցիչ պրոդյուսեր
*  լրացուցիչ երաժշտական ներդրում

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* Դրեյքի պաշտոնական կայք

Կատեգորիա:2017 ալբոմներ
Կատեգորիա:2017 երգեր
Կատեգորիա:Billboard 200 գլխավորած ալբոմներ
Կատեգորիա:Դրեյքի ալբոմներ
Պարույր Բադալյանց

**Պարույր Սիմոնի Բադալյանց** (), հայ ճարտարապետ։ Հայաստանի ճարտարապետների միության անդամ։ «Երևաննախագիծ» ինստիտուտի տնօրեն (1968-1973)։

## Գործունեություն
1949 թվականին ավարտել է Ադրբեջանի արդյունաբերական ինստիտուտը։ 1952-1957 թվականներին եղել է Բաքվի գլխավոր ճարտարապետի տեղակալ, 1959-1964 թվականներին Ռյազանի շրջանում՝ ճարտարապետների միության նախագահ։ 1968-1973 թվականներին ղեկավարել է «Երևաննախագիծ» ինստիտուտը։

## Ստեղծագործություններ
* Ռյազան քաղաքի գլխավոր հատակագիծ
* Պարասրահներ Մինսկում, Ռյազանում
* Ստալինի պողոտայի կառուցապատումը Բաքվում
* Երևանի Հարավ-արևմտյան թաղամասի 2-րդ միկրոշրջանի կառուցապատում

## Գրականություն
* Երևաննախագիծ 50, 1958-2008 թվականներ, Երևան, 2008, էջ 9։

## Ծանոթագրություններ

Կատեգորիա:Հայ ճարտարապետներ
Կատեգորիա:Հայաստանի ճարտարապետների միության անդամներ
Միլանի զինանշան

**Միլանի զինանշան,** իտալական Միլան քաղաքի զինանշանը, որ ժամանակի ընթացքում մի շարք փոփոխությունների է ենթարկվել։
thumb|Միլանի դրոշը

## Միլանի ժամանակակից զինանշան
Միլանի ժամանակակից զինանշանը իրենից ներկայացնում է արծաթագույն դաշտի վրա Գեորգիևյան խաչ։ Նույն խաչը պատկերված է նաև Միլանի դրոշի վրա։ Զինանշանի  վահանի վերևում տեղադրված է ատամնավոր պատերով ամրոցի տեսքով թագ։ Այդ ձևը հաճախ հանդիպում է շատ եվրոպական երկրների քաղաքային զինանշանների վրա, որոնք հարում են հռոմեական *corona muralis-ին*։ Վահանի երկու կողմից կաղնու և դափնու ճյուղեր են։

Դրոշի վրա կարմիր խաչի օգտագործումը գալիս է X դարից։ Համարվում է նաև, որ կարմիր խաչը հիշեցնում է Միլանի բնակչի հերոսական արարքը, երբ նա առաջինը խաչը դրեց Երուսաղեմի պատին՝ Առաջին խաչակրած արշավանքի ժամանակ։

Համարվում է, որ սպիտակ գույնը խորհրդանշում է ժողովրդին, իսկ կարմիր գույնը՝ պալատականներին և արիստոկրատներին։ 1138 թվականին քաղաքն իրավունք ստացավ մետաղադրամներ հատել, նրա մի երեսին պատկերված էր խաչ, իսկ մյուս երեսին արծվառույծ։

Ավելի ուշ միջազգային արենայում գերբը վերափոխվեց Միլամյան դուքսի զինանշզնով։ Մուսալինիի ժամանակներում ավելացվեց վերևի կարմիր դաշտը պսակով և պատյանով ()։ ֆաշիստական ռեժիմի տապալումից հետո զինանշզնի տեսքը վերականգնվեց։

Կարմիր խաչով դրոշը համարվում էր նաև սրբ Ամբրոսիայի դրոշը, Միլանի եպիսկոպոսի դրոշը 374—397 թթ. և քաղաքի հովանավորինը։

## Ծանոթագրություններ

Կատեգորիա:Միլան
Մալանգ Սար

**Մալանգ Սար** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Նիսի կազմում։ Խաղում է կենտրոնական պաշտպանի դիրքում։

## Ակումբային կարիերա
### Նիս
Սարը Նիսի ակադեմիայի սան է։ Իր պրոֆեսիոնալ դեբյուտը նշեց 2016 թվականի օգոստոսի 14-ին՝ Ռենի դեմ խաղում։ Այս խաղում նա գոլի հեղինակ դարձավ Ժան Սերիի փոխանցումից՝ 1-0 հաշվով հաղթանակ պարգևելով Նիսին։ Իր գոլը Սարը ձոնեց Նիսի ահաբակչության պատճառով մահացած մարդկանց։ Իր առաջին հանդիպումը եվրոպական առաջնություններում ֆրանսիացին անցկացրեց սեպտեմբերի 15-ին՝ Շալկե 04-ի դեմ Եվրոպայի Լիգայի խաղում։ Հոկտեմբերի 14-ին Սարը գոլային փոխանցում տվեց Օլիմպիկ Լիոնի դեմ խաղում՝ օգնելով Նիսին հաղթել 2-0 հաշվով։ Նոյեմբերի 7-ին նա կնքեց իր առաջին պրոֆեսիոնալ պայմանագիրը ակումբի հետ։ Իր առաջին մրցաշրջանում Սարը անցկացրեց 32 հանդիպում՝ դառնալով 1 գոլի և 2 գոլային փոխանցման հեղինակ, իսկ Նիսը զբաղեցրեց 3-րդ հորիզոնականը առաջնությունում։

2018 թվականի փետրվարին Սարը ճանաչվեց աշխարհի 5-րդ ամենախոստումնալից մինչև 20 տարեկան ֆուտբոլիստը CIES-ի կողմից՝ ցանկում հայտնվելով Ջանլուիջի Դոնարումայի և Կիլիան Մբապպեի կողքին։ Թեև Մաքսիմ Լե Մարշանի և Մարլոն Սանտոսի հետ մրցակցությունը, ֆրանսիացին 2017-18 մրցաշրջանում անցկացրեց 29 հանդիպում բոլոր մրցաշարերում։

## Միջազգային կարիերա
Սարը ներկայացրել է Ֆրանսիան բոլոր տարիքային երիտասարդական հավաքականներում։ 2016 թվականին նա Մ17 հավաքականի կազմում մասնակցեց Եվրոպայի առաջնությանը՝ անցկացնելով 3 հանդիպում, սակայն Ֆրանսիան դուրս մնաց խմբային փուլից։ 2018 թվականի հուլիսին Սարը մինչև 19 տարեկանների երիտասարդական հավաքականի կազմում մասնակցեց Եվրոպայի առաջնությանը որպես թիմի ավագ՝ կարմիր քարտ ստանալով մրցաշարի առաջին՝ Ուկրաինայի դեմ խաղում։ Նա մասնակցեց ևս 2 հանդիպման, իսկ Ֆրանսիան դուրս մնաց կիսաեզրափակչից՝ 2-0 հաշվով պարտվելով Իտալիային։

## Կարիերայի վիճակագրություն
### Ակումբային վիճակագրություն
*2018 թվականի հուլիսի 29-ի դրությամբ*

## Ծանոթագրություններ

## Արտաքին հղումներ
* Սարի պաշտոնական Ինստագրամի էջը
* Սարը transfermarkt-ում
* Սարը soccerbase.com-ում
* Սարը WhoScored.com կայքում
* Սարը Նիսի պաշտոնական կայքում 
* Սարը Լիգա 1-ի պաշտոնական կայքում 
* Սարը ՈՒԵՖԱ-ի պաշտոնական կայքում
* Սարը Ֆրանսիայի ֆուտբոլի ֆեդերացիայի կայքում 

Կատեգորիա:Լանսի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Միջատոմային փոխազդեցություն

**Միջատոմային փոխազդեցություն**, ատոմի միջուկի և էլեկտրոնների էլեկտրամագնիսական փոխազդեցությունը այլ ատոմի միջուկի և էլեկտրոնների հետ։ Միջատոմային փոխազդեցությունը կախված է ատոմների և էլեկտրոնային ամպերի միջև հեռավությունից։ Փոխազդեցության չափ է հանդիսանում փոխազդեցության էներգիայի չափը, այն լայն դիապազոն ունի և միջուկի դրական լիցքի հստակ արտահայտված պարբերական ֆունկցիա է։
thumb|Պտտվող C<sub>60</sub> ֆուլերենի տեսքը.
Միջատոմային փոխազդեցության մեծ էներգիաների դեպքում տեղի է ունենում հոմոմիջուկային երկատում մոլեկուլի առաջացում։ Ցածր ջերմաստիճանների դեպքում ատոմները պահպանում են իրենց անհատականությունը, այսպիսով բոլոր իներտ գազերը (հելիում, նեոն, արգոն, քսենոն, ռադոն) նորմալ պայմաններում միատոմ են։ Սակայն միջատոմային փոխազդեցության էներգիան ապահովում է այդ գազերի տարբեր ագրեգատային վիճակներ ընդունելը։

Միջատոմային ձգուղություն առաջացնող ուժերի ծագումը ուսումնասիրել է Լոնդոնը 1930 թվականին։ Յուրաքանչյուր ատոմ ունի ակնթարթային, զրոյից տարբերվող էլեկտրական երկբևեռ մոմենտ։ Մի ատոմի ակնթարթային բևեռը ստեղծում է մյուս ատոմում հակառակ ուղղված երկբևեռ։ Այդ երկբևեռները ձգում են իրար առաջացած ձգողության ուժերով։ Միջատոմային փոխաղդեցությունները դրսևորվում են նանոնյութերի ատոմներից ատոմային և մոլեկուլային կլաստերներ կամ ֆուլերեններ հավաքելիս։

1985 թվականին մի խումբ գիտնականների կողմից իրականացվեց 60 և 70 ածխածնային ատոմներից առաջին կլաստերների ատոմային հավաքումը։ Փաստացի հայտնագործեցին ածխածնի ալոտրոպային ձևը՝ ֆուլերենը։

1996 թվականին Ռ․Սմոլլին, Պ․Քյոռլը և Խ․Կրոտոն ֆուլերենների հայտնագործման համար արժանացան Նոբելյան մրցանակի։

## Ծանոթագրություններ

## Տես նաև
*Աբլացիա

Կատեգորիա:Ընդհանուր քիմիա
Կատեգորիա:Քվանտային քիմիա